
	2026.gada 24.septembrī
	         Nr. GND/2026/____

	
	[bookmark: _Hlk50661741]             (protokols Nr.___; ___.p)



[bookmark: _Hlk50661646][bookmark: _Hlk50665340]Par iekšējā normatīvā akta “Grozījumi Gulbenes novada pašvaldības domes
[bookmark: _Hlk240025008]2023.gada 28.septembra nolikumā Nr.GND/23/9-nolik “Rankas pamatskolas nolikums”” apstiprināšanu


	Gulbenes novada pašvaldībā 2026.gada 11.septembrī saņemts Rankas pamatskolas 2026.gada 10.septembra iesniegums Nr.RAPSK/1.10/26/25 (Gulbenes novada pašvaldībā reģistrēts ar Nr. GND/5.6/26/2288-R), ar kuru lūgts veikt grozījumus Rankas pamatskolas nolikumā. 
Ņemot vērā augstāk minēto un pamatojoties uz Izglītības likuma 22.panta pirmo daļu, kas nosaka, ka valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs, Vispārējās izglītības likuma 8. un 9.pantu, Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, un Gulbenes novada pašvaldības domes apvienotās Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar ____ balsīm "Par" (_______), "Pret" – _____, "Atturas" – _____, "Nepiedalās" – _____, Gulbenes novada pašvaldības dome NOLEMJ:
APSTIPRINĀT iekšējo normatīvo aktu “Grozījumi Gulbenes novada pašvaldības domes 2023.gada 28.septembra nolikumā Nr.GND/23/9-nolik “Rankas pamatskolas nolikums”” (pielikumā).

[bookmark: _Hlk240016045]Grozījumi Gulbenes novada pašvaldības domes 2023.gada 28.septembra nolikumā Nr.GND/23/9-nolik “Rankas pamatskolas nolikums”

Izdots saskaņā ar Izglītības likuma 22.panta pirmo daļu, Vispārējās izglītības likuma 8. un 9.pantu

1. Izdarīt Gulbenes novada pašvaldības domes 2023.gada 28.septembra nolikumā Nr.GND/23/9-nolik “Rankas pamatskolas nolikums” (protokols Nr.15; 40.p.) (turpmāk – nolikums) šādus grozījumus:
1.1. Izteikt 10.5.apakšpunktu šādā redakcijā:
“10.5. sadarboties ar izglītojamo vecākiem, personām, kas realizē aizgādību (turpmāk - vecākiem), lai nodrošinātu obligātās pirmsskolas un pamatizglītības ieguvi visiem Skolas izglītojamajiem;”
1.2. Svītrot 11.3.apakšpunktu.
1.3. Izteikt 16.punktu šādā redakcijā:
“16. Pirmsskolas grupu darba laiks noteikts Skolas iekšējās kārtības noteikumos. Valstī noteiktās pirmssvētku dienās darba laiks tiek saīsināts par divām stundām.”
1.4. Aizstāt 26.punktā vārdus “apstiprināts nolikums” ar vārdiem “apstiprināti iekšējās kārtības noteikumi”.
1.5. Aizstāt 29.punktā vārdu “reglaments” ar vārdu “nolikums”.
1.6. Izteikt 30.punktu šādā redakcijā:
“30. Skolā darbojas dienesta viesnīca, tās darbību nosaka direktora apstiprināti dienesta viesnīcas iekšējās kārtības noteikumi.”
1.7. Aizstāt 32.punktā vārdu “reglamentā” ar vārdu “nolikumā”.
1.8. Izteikt 33.punktu šādā redakcijā:
“33. Metodiskās komisijas tiek izveidotas izglītības programmu noteikto prasību īstenošanas kvalitātes nodrošināšanai. Metodisko komisiju sastāvu, darba kārtību un uzdevumus nosaka metodiskās komisijas nolikums.”
1.9. Aizstāt 34.punktā vārdu “reglamentā” ar vārdu “nolikumā”.
1.10. Aizstāt 44.punktā vārdus “Gulbenes novada domē” ar vārdiem “Gulbenes novada pašvaldības domē”.
2. Grozījumi nolikumā stājas spēkā 2026.gada 1.oktobrī. 

